Գրեթե երկու տարի եւ ավելի գործով քննություն է իրականացվել։ Այժմ խնդիրը պետք է լուծում ստանա դատարանում, սակայն բանտախցում ավելի քան 6 ամիս անցկացրած «Ուլիսի» նախկին գլխավոր մարզիչ Գագիկ Սիմոնյանը չի ընդունում իրեն առաջադրված մեղադրանքն ու մասնակցությունը պայմանավորված խաղերի կազմակերպմանը։ Ավելին՝ հարկ է համարում նորից սկսել գործի քննությունը, ինչի առթիվ պատրաստակամություն է հայտնում համագործակցելու Ազգային անվտանգության ծառայության մարմինների հետ։